Ainomaija Haarla

Haarla on toiminut 15.3.2023 alkaen Ateneumin ystävät ry:n hallituksen puheenjohtajana, kahden suomalaisen pääomasijoittajan, Korona Invest Oy (1) ja Evli Growth Partners (2), neuvonantajana, Puunjalostusinsinöörien arvopaperilautakunnan jäsenenä sekä Teknillisten Tieteiden Akatemian (TTA) hallituksen valintalautakunnan puheenjohtajana. Aiemmin Haarla on työskennellyt muun muassa Millennium-palkinnon myöntävän Tekniikan Akatemia-säätiön (TAF) toimitusjohtajana vuosina 2009–2013, sitä ennen yrittäjänä ja metsä- ja metalliteollisuuden palveluksessa Suomessa ja Saksan Augsburgissa 2002-2005. (3,4) Haarla toimi World Economic Forumin (WEF) facultyssä vuosina 2010–2015.

Vuonna 1994 alkanut hallitustyö kattaa large, mid & small cap yrityksiä erilaisilla omistuspohjilla (esim. Neste, Korona Invest, Altia, Biohit ja StyroChem Finland), valiokuntatyöskentelyä, startupeja ja kasvuyrityksiä (esim. Gold&Green Foods Oy ja Roima Intelligence Inc.), family officeja sekä rekisteröityjä yhdistyksiä (esim. Paperi-insinöörit, Suomen Strategisen Johtamisen Seura, PRIMA ja EuroCASE). Hän on ollut Directors’ Institute of Finlandin jäsen vuodesta 2005. (5)

Haarla kastoi M/T Stena Poseidonin Prodosplit Shipyardin telakalla Kroatiassa 16.11.2006 ja hänestä tuli tankkerin kummitäti.

Vuosina 2013-2017 Ainomaija Haarla toimi osa-aikaisena työelämäprofessorina Aalto yliopiston kolmella koululla, Aalto CHEM, Aalto BIZ ja Aalto ARTS, sekä opettajana Aalto Ventures-ohjelmassa (AVP) alueena yrittäjyys (corporate entrepreneurship). (6, 7, 8, 9)

Ainomaija Haarla on koulutukseltaan DI (1978), MBA (1992) sekä tekniikan tohtori (2003) Teknillisestä korkeakoulusta (osa nykyistä Aalto yliopistoa). MBA-työ käsitteli synergioita ja väitöskirja tuote-erikoistumista kilpailukykytekijänä paperiteollisuudessa. Hän on täydentänyt opintojaan Stanford University:ssä (yrittäjyys), MIT:ssa (systeemidynamiikka) ja IMD:ssä (johtaminen).  

Finnish Business Angels Association (FiBAN) myönsi TkT Haarlalle Exit of the Year 2016-palkinnon (Gold&Green Foods). FiBAN valitsi hänet Suomen vuoden 2020 business enkeliksi - e Finnish Business Angel of the Year 2020. (10,11) Puunjalostusinsinöörit myönsi hänelle 26.4.2022 ansioplaketin no. 20.

Hän on naimisissa DI Eero Jukka Rafael Haarlan kanssa. Heillä on kaksi lasta ja neljä lastenlasta.
Ainomaija Haarla harrastaa kuvataidetta ja designia, laskettelua, patikointia ja tammien kasvattamista.

## Lähteet

*1                         
*2                         , insights Meet our Industry Advisors 
*3                         Jukka Ukkola (toim.), **SK** **Hän, Ainomaija Haarla,** SK 93 (2009): 24, s. 48-51
*4                         Lasse Pajala, John Lagerbohm (toim.), **''Kuka kukin on 2011**,* s.152. Otava, 2011
*5                         Ainomaija Haarla, *'From Corporate Social Responsibility to Corporate Social Integration**, s. 20-21, Boardview 1-2/2012,                                          Directors’ Institute of Finland  
*6                         Ainomaija Haarla, Henri Hakala, Greg O´Shea, **Re-imaging the Forest: Entreprenerial  Ecosystem Development for Finnish Cellulosic Materials** in Entreprenerial, Innovative and Sustainable Ecosystems, pp. 191-214, Springer 2018
*7                         Miikka J. Lehtonen, Ainomaija Haarla, Masaaki Kotabe; **Beyond the inflection point: how and why individuals promote inventions in Japan**; Asian Business & Management (2020) 19:505-529 
*8                         Enkelisijoittaja Ainomaija Haarla: **Näin rakennat täydellisen pitchin**, Suomen Tekstiili ja Muoti ry, 2 2022, 
*9                         CAETS 2020 Annual Meeting, Seoul Korea: **Engineering Education for Future Smart Society**, invited speech by Dr. Ainomaija Haarla,           Academy of Technical Sciences Finland, Nov. 14, 2020   
*10                       Ainomaija Haarla, **Working with startups: rewards and challenges**, FiBAN Member blog, January 9, 2022
*11                       Ainomaija Haarla**, Board of Directors: a resource or a burden for a startup?''', , FiBAN Member blog, February 17, 2022